Document ID: /roh_data/filtered/swiss_laws_in_ROHinterleaved.jsonl.gz/27558

This text was translated from IT into Rumantsch Grischun.

All’ampliamento della centrale idroelettrica ad accumulazione di cui al capoverso 2 si applicano le condizioni seguenti:a. la sua necessità è comprovata;b. non sottostà all’obbligo di pianificazione;c. l’interesse alla sua realizzazione prevale in linea di principio su altri interessi nazionali, regionali e locali. Nell’ambito del progetto del Grimsel (Comune di Guttannen [BE]), che prevede l’innalzamento di 23 metri della diga e lo spostamento della strada del passo, il capoverso 1 si applica a tutte le misure necessarie alla realizzazione del progetto e allo sfruttamento razionale della forza idrica all’interno della centrale. Il presente articolo rimane applicabile alle domande depositate pubblicamente entro il 31 dicembre 2025 nonché alle eventuali procedure di ricorso. Introdotto dal n. I della LF del 30 set. 2022 (Misure urgenti volte a garantire a breve termine l’approvvigionamento elettrico durante l’inverno), in vigore dal 1° ott. 2022 dal 31 dic. 2025 (RU 2022 543; FF 2022 1536, 1540).

Per amplifitgar l’ovra idroelectrica d’accumulaziun tenor l’alinea 2 valan las suandantas cundiziuns:a. il basegn è cumprovà;b. ella n’è betg suttamessa a l’obligaziun da planisaziun;c. l’interess da la realisar ha da princip la precedenza envers auters interess naziunals, regiunals e locals. En il rom dal project dal Grimsel (vischnanca da Guttannen [BE]), che prevesa d’auzar il Lai dal Grimsel per 23 meters e da spustar la via dal pass dal Grimsel, vala l’alinea 1 per tut las mesiras ch’èn necessarias per realisar il project e per trair a niz la forza idraulica en moda raziunala entaifer il sistem da l’ovra electrica. Quest artitgel resta applitgabel per dumondas che vegnan exponidas publicamain fin ils 31 da december 2025 sco er per eventualas proceduras da recurs. Integrà tras la cifra I da la LF dals 30 da sett. 2022 (mesiras urgentas per garantir a curta vista il provediment d’electricitad durant l’enviern), en vigur dal 1. d’oct. 2022 fin ils 31 da dec. 2025 (AS 2022 543; BBl 2022 1536, 1540).